ПРЕДЛОГ

**ИНСТРУКЦИЈА**

**о поступању представника министарстава Републике Србије у односима**

**ка дијаспори и Србима у региону**

Полазећи од Декларације о проглашењу односа између отаџбине и расејања односом од највећег државног и националног интереса, коју је Влада донела 5. октобра 2006. године («Службени гласник Републике Србије», бр. 86/2006), Канцеларија за сарадњу с дијаспором и Србима у региону предлаже усвајање **Инструкције о поступању представника министарстава Републике Србије у односима ка дијаспори и Србима у региону** (у даљем тексту: Инструкција).

Инструкција има за циљ обезбеђивање несметане и што ефикасније међусекторске сарадње, као и уједначено поступање представника министрстава Републике Србије у обављању послова од значаја за положај Срба у региону и припаднике дијаспоре који живе на територији одређених држава.

Инструкција се односи на Србе у региону, у смислу Закона о дијаспори и Србима у региону (Република Српска, БиХ; Федерација Босне и Херцеговине; Република Хрватска; Црна Гора; Република Македонија; Република Словенија; Република Албанија; Румунија и Република Мађарска), као и на државе са најбројнијом дијаспором (Савезна Република Немачка, Република Аустрија, Руска Федерација, Република Француска, Република Италија, Швајцарска Конфедерација, Краљевина Шведска, Сједињене Америчке Државе, Аустралија, Јужноафричка Република).

Инструкција о поступању представника министарстава Републике Србије у односима ка дијаспори и Србима у региону треба да обезбеди организовано и једнообразно поступање представника министарстава Републике Србије у свим активностима и пројектима који могу бити значајни за унапређење односа у датој области, а нарочито:

* Редовно и ажурно информисање Канцеларије за сарадњу с дијаспором и Србима у региону приликом планирања посете представника министарстава у државе обухваћене Инструкцијом, као и приликом посете представника надлежних органа држава обухваћених Инструкцијом у Републику Србију („стране делегације“);
* Пре планирања посете делегација у случајевима из тачке 1. Инструкције, министарства обавезно прибављају од Канцеларије за сарадњу с дијаспором и Србима у региону Информацију о положају српске националне заједнице у датим државама, са предлогом мера за унапређење њиховог положаја;
* Укључивање представника Канцеларије за сарадњу с дијаспором и Србима у региону, као члана делегације, у свим планираним посетама, кад год је то целисходно;
* Планом посете представника министарстава у државе обухваћене Инструкцијом, као и приликом посете представника надлежних органа држава обухваћених Инструкцијом у Републику Србију („стране делегације“), предвидети постављање питања од значаја за положај српске националне заједнице у датим државама, кад год је то целисходно;
* У обраћању јавности након реализације званичних посета из тачке 1. Инструкције, представници делегације Републике Србије су у обавези да укажу на приоритете и статус српске националне заједнице на територији држава на које се односи Инструкција и укажу на закључке који су постигнути у датој области са представницима делегација датих држава;
* Благовремено достављање извештаја Канцеларији за сарадњу с дијаспором и Србима у региону, након реализоване посете датим државама, односно након реализоване посете представника датих држава у Републику Србију, са прегледом закључака који су постигнути, у делу који се односи на положај српске заједнице у тој држави;
* Канцеларија за сарадњу с дијаспором и Србима у региону је у обавези да континуирано прати стање у области ка дијаспори и Србима у региону, и о свим битним променама без одлагања обавештава Владу Републике Србије и министарства Републике Србије;
* Друге активности у вези са тим.

Сврха ове Инструкције је да министарствима Републике Србије пружи смернице како да поступају у случајевима реализације активности које могу бити значајне за Србе у региону као и за српску дијаспору у државама обухваћеним Инструкцијом.

Користећи смернице из Инструкције, министарства Републике Србије теже ка успостављању и јачању координације и поступања у односима ка Србима у региону и државама са значајном и бројном српском дијаспором.

O б р а з л о ж е њ е

I. ПРАВНИ ОСНОВ

Законом о Влади („Службени гласник РС”, бр. 55/05,71/05-исправка, 101/07, 65/08 и 16/11), чланом 43. став 3. прописано је да кад не доноси друге акте, Влада доноси закључке.

I I. РАЗЛОЗИ ЗА ДОНОШЕЊЕ ОВОГ ЗАКЉУЧКА

Декларацијом Владе Републике Србије („Службени гласник РС“, бр. 86/2006), однос између отаџбине и расејања проглашен је односом од највећег државног и националног интереса. У делу I, став 4. Декларације прокламовано је да се сваком предлогу или захтеву ради остварења потреба и интереса људи из расејања у отаџбини посвети озбиљна пажња, тако што ће се у кратком времену предложити или донети појединачни односно општи акт из надлежности Владе, односно надлежног министарства, донети подзаконски акт или предложити закон и о томе обавестити подносиоци предлога или захтева.

Имајући у виду делокруг Канцеларије за сарадњу с дијаспором и Србима у региону, утврђен Уредбом о Канцеларији за сарадњу с дијаспором и Србима у региону („Службени гласник Републике Србије“, бр. 72/12), који прописује да Канцеларија врши стрyчне послове за потребе Владе и надлежних министарстава који ce односе на: праћење положаја држављана Репyблике Србије који живе изван Репyблике Србије; подршкy процесy побољшања yслова за остваривање бирачког права држављана Репyблике Србије који живе y иностранствy; помоћ y очyвањy и развојy дyховне, националне и кyлтyрне самобитности српског народа изван Репyблике Србије; побољшање веза исељеника, држављана Репyблике Србије који живе y иностранствy и њихових организација c Репyбликом Србијом; информисање исељеника, држављана Репyблике Србије y иностранствy o политици Репyблике Србије; помоћ y процесy yкљyчивања исељеника, лица српског порекла, лица пореклом из Србије и држављана Репyблике Србије који живе y иностранствy y политички, економски и кyлтyрни живот Репyблике Србије и њихов повратак y Репyбликy Србијy, Канцеларија за сарадњу с дијаспором и Србима у региону је припремила предлог закључка о усвајању Инструкције о поступању органа државне управе у односима ка дијаспори и Србима у региону.

У процесу унапређења положаја припадника дијаспоре, у државама у којима живи значајан број српске дијаспоре и Срба у региону а које су наведене у Инструкцији, који подразумева координацију и акцију свих министарстава Републике Србије, улога Канцеларије за сарадњу с дијаспором и Србима у региону је значајна пре свега у делу благовременог и ефикасног информисања министарстава и других институција Републике Србије о проблематици и приоритетима припадника дијаспоре и Срба у региону, са једне стране, и благовременог информисања дијаспоре и Срба у региону, са друге стране.

Инструкција даје смернице за поступање представника свих министарстава Републике Србије који у обављању послова из своје надлежности обухватају једним својим, мањим или већим, делом послове који могу бити значајни за положај и права дијаспоре и Срба у региону, на начин да се у сваком појединачном случају поштују принципи дефинисани предметном Инструкцијом.

III. ФИНАНСИЈСКА СРЕДСТВА

За реализацију овог закључка ниje потребнo обезбедити додатна средства у буџету Републике Србије.